钦定古今图书集成/明伦汇编/氏族典/第113卷 > 崔公度
## 钦定古今图书集成/明伦汇编/氏族典/第113卷 > 崔公度

按《宋史崔公度传》：“公度，字伯易，高邮人。口吃不能剧
谈，而内绝敏，书一阅即不忘。刘沆荐茂才异等，辞疾
不应命，用父任补三班差使，非其好也，益闭户读书。
欧阳修得其所作《感山赋》以示韩琦，琦上之英宗，即
付史馆，授和州防御推官，为国子直讲，以母老辞。王
安石当国，献《熙宁稽古一法百利论》，安石延与语，召”
对延和殿，进光禄丞、知阳武县。安石使邓绾荐为御
史，未几，为崇文校书，删定《三司令式》，加集贤校理、知
太常礼院，请知海州。元祐、绍圣之间，历兵礼部郎中、
国子司业，除秘书少监、起居郎，皆辞不受。知颍、润、宣、
通四州，以直龙图阁卒。